กฎกระทรวงสถานที่เก็บรักษาก๊าซปิโตรเลียมเหลวประเภทร้านจำหน่าย พ.ศ. 2564
วันที่ประกาศ: 2021-07-12

content: กฎกระทรวง สถานที่เก็บรักษาก๊าซปิโตรเลียมเหลวประเภทร้านจำหน่าย พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง และมาตรา ๗ วรรคหนึ่ง (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ร้านจำหน่าย” หมายความว่า สถานที่เก็บรักษาก๊าซปิโตรเลียมเหลวประเภทร้านจำหน่ายตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “ถังก๊าซปิโตรเลียมเหลวหุงต้ม” หมายความว่า
sectionNo: 2
content: ถังก๊าซปิโตรเลียมเหลวหุงต้มตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “กระป๋องก๊าซปิโตรเลียมเหลว” หมายความว่า กระป๋องก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์ วิธีการ
sectionNo: 2
content: และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “สถานีบริการก๊าซปิโตรเลียมเหลว” หมายความว่า สถานีบริการก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต
sectionNo: 2
content: และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “สถานีบริการน้ำมัน” หมายความว่า สถานีบริการน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “สถานีบริการก๊าซธรรมชาติ” หมายความว่า
sectionNo: 2
content: สถานีบริการก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
sectionNo: 1
content: หมวด ๑ บททั่วไป
sectionNo: 3
content: ข้อ ๓ เพื่อประโยชน์ในการปฏิบัติตามกฎกระทรวงนี้ การคิดปริมาณก๊าซปิโตรเลียมเหลวในถังก๊าซปิโตรเลียมเหลวหุงต้ม ให้คิดคำนวณปริมาณ ๑ ลิตร เท่ากับ ๐.๕ กิโลกรัม
sectionNo: 4
content: ข้อ ๔ ร้านจำหน่ายต้องจำหน่ายก๊าซปิโตรเลียมเหลวที่บรรจุอยู่ในกระป๋องก๊าซปิโตรเลียมเหลวหรือถังก๊าซปิโตรเลียมเหลวหุงต้ม ลักษณะของกระป๋องก๊าซปิโตรเลียมเหลวหรือถังก๊าซปิโตรเลียมเหลวหุงต้มตามวรรคหนึ่ง ให้เป็นไปตามกฎกระทรวงว่าด้วยภาชนะบรรจุก๊าซปิโตรเลียมเหลว
sectionNo: 5
content: ข้อ ๕ ร้านจำหน่าย ลักษณะที่สอง ต้องจัดให้มีพนักงานซึ่งผ่านการฝึกอบรมผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิง และจัดให้มีและแสดงป้ายรายชื่อพนักงานซึ่งผ่านการฝึกอบรมดังกล่าวไว้ในที่ที่เห็นได้ชัดเจน
sectionNo: 2
content: หมวด ๒ ที่ตั้ง ลักษณะ และแผนผัง
sectionNo: 6
content: ข้อ ๖ ร้านจำหน่ายต้องตั้งอยู่ในอาคารที่สร้างด้วยวัสดุถาวรและทนไฟ มิให้ตั้งร้านจำหน่ายถังก๊าซปิโตรเลียมเหลวหุงต้มในอาคารชุด อาคารสรรพสินค้า อาคารแสดงสินค้า หรือสถานีบริการก๊าซปิโตรเลียมเหลว
sectionNo: 7
content: ข้อ ๗ ร้านจำหน่าย ลักษณะที่สอง ที่ตั้งอยู่ในตึกแถวต้องได้รับความยินยอมจากผู้มีกรรมสิทธิ์หรือสิทธิครอบครองในที่ดินอันเป็นที่ตั้งของตึกแถวข้างเคียงที่มีผนังร่วมกัน และความยินยอมดังกล่าวจะต้องมีผลจนกว่าจะเลิกประกอบกิจการร้านจำหน่าย ทั้งนี้ ร้านจำหน่าย ลักษณะที่สอง
sectionNo: 7
content: จะต้องปฏิบัติตามเงื่อนไขที่อธิบดีกรมธุรกิจพลังงานประกาศกำหนด การให้แสดงความยินยอมตามวรรคหนึ่ง ให้เป็นไปตามแบบที่อธิบดีกรมธุรกิจพลังงานประกาศกำหนด
sectionNo: 8
content: ข้อ ๘ ร้านจำหน่ายที่อยู่ในเขตสถานีบริการน้ำมันหรือเขตสถานีบริการก๊าซธรรมชาติต้องตั้งอยู่ภายในอาคารบริการหรือบนสิ่งก่อสร้างที่ไม่มีฐานราก ในกรณีที่ร้านจำหน่ายตามวรรคหนึ่ง ตั้งอยู่บนสิ่งก่อสร้างที่ไม่มีฐานราก สิ่งก่อสร้างดังกล่าว ต้องมีลักษณะ ดังต่อไปนี้ (๑)
sectionNo: 8
content: ขอบเขตของบริเวณที่เก็บถังก๊าซปิโตรเลียมเหลวหุงต้มต้องมีพื้นที่ไม่เกิน ๑๕ ตารางเมตร มีรั้วโปร่งที่ทำด้วยวัสดุทนไฟล้อมรอบทุกด้าน แข็งแรงและเปิดออกสู่ภายนอกเพื่อลำเลียงถังก๊าซปิโตรเลียมเหลวหุงต้มได้สะดวก และรั้วดังกล่าวต้องปิดไว้ตลอดเวลา (๒)
sectionNo: 8
content: บริเวณที่เก็บถังก๊าซปิโตรเลียมเหลวหุงต้มด้านที่ยานพาหนะอาจเข้าไปชนได้ต้องจัดให้มีราวเหล็ก (Guard Rail) หรือเสาท่อเหล็กขนาดเส้นผ่านศูนย์กลางไม่น้อยกว่า ๑๐ เซนติเมตร ภายในท่อเหล็กให้เทคอนกรีตเต็มฝังแน่นในดินนอกแนวรั้วโปร่งด้านนั้นลึกไม่น้อยกว่า ๖๐ เซนติเมตร
sectionNo: 8
content: เสาท่อเหล็กต้องอยู่ห่างจากรั้วโปร่งไม่น้อยกว่า ๕๐ เซนติเมตร เสาแต่ละต้นสูงจากระดับพื้นดินไม่น้อยกว่า ๑.๑๐ เมตร และมีระยะห่างระหว่างเสาแต่ละต้นไม่เกิน ๑.๒๐ เมตร เพื่อกันรถชนด้านนั้น
sectionNo: 9
content: ข้อ ๙ แผนผังและรูปแบบของร้านจำหน่าย ต้องแสดงรายละเอียด ดังต่อไปนี้ (๑) แผนผังโดยสังเขปแสดงตำแหน่งที่ตั้งพร้อมอาคารและสิ่งปลูกสร้างต่าง ๆ โดยรอบภายในระยะไม่น้อยกว่า ๕๐.๐๐ เมตร (๒) แผนผังแสดงตำแหน่งบริเวณที่เก็บถังก๊าซปิโตรเลียมเหลวหุงต้มหรือกระป๋องก๊าซปิโตรเลียมเหลว อุปกรณ์ดับเพลิง และแผนผังระบบไฟฟ้า
sectionNo: 3
content: หมวด ๓ การเก็บก๊าซปิโตรเลียมเหลว
sectionNo: 10
content: ข้อ ๑๐ บริเวณที่เก็บถังก๊าซปิโตรเลียมเหลวหุงต้มของร้านจำหน่าย ต้องมีที่เก็บโดยเฉพาะและมีลักษณะ ดังต่อไปนี้ (๑) ต้องอยู่ที่ระดับพื้นชั้นล่างของอาคาร (๒) ผนังและฝ้าเพดานต้องทำด้วยวัสดุทนไฟ (๓) พื้นต้องเป็นพื้นคอนกรีตเรียบ และหากมีวัสดุปิดผิวต้องเป็นวัสดุชนิดที่ไม่ทำให้เกิดประกายไฟ (๔)
sectionNo: 10
content: ต้องจัดให้มีทางเดินเข้าออกกว้างไม่น้อยกว่า ๑.๐๐ เมตร
sectionNo: 11
content: ข้อ ๑๑ การเก็บถังก๊าซปิโตรเลียมเหลวหุงต้มในบริเวณที่เก็บถังก๊าซปิโตรเลียมเหลวหุงต้มต้องปฏิบัติ ดังต่อไปนี้ (๑) ตั้งถังก๊าซปิโตรเลียมเหลวหุงต้มให้ลิ้นปิดเปิดอยู่ข้างบน (๒) ตั้งถังก๊าซปิโตรเลียมเหลวหุงต้มให้ห่างจากแหล่งที่มีเปลวไฟ ประกายไฟ หรือวัสดุที่ติดไฟได้ง่ายไม่น้อยกว่า ๓.๐๐ เมตร
sectionNo: 11
content: เว้นแต่จะมีผนังที่ทำด้วยวัสดุทนไฟมากั้น (๓) ตั้งถังก๊าซปิโตรเลียมเหลวหุงต้มให้ห่างจากบันไดหรือประตูภายในอาคารที่ใช้เป็นร้านจำหน่ายไม่น้อยกว่า ๑.๐๐ เมตร (๔) ตั้งถังก๊าซปิโตรเลียมเหลวหุงต้มเป็นแถวเรียงชิดกันได้ไม่เกินสามแถว และสูงไม่เกิน ๒.๐๐ เมตร (๕)
sectionNo: 11
content: การตั้งถังก๊าซปิโตรเลียมเหลวหุงต้มต้องมีปริมาณไม่เกิน ๒,๔๐๐ ลิตรต่อหนึ่งกลุ่ม และแต่ละกลุ่มต้องห่างกันไม่น้อยกว่า ๘๐ เซนติเมตร
sectionNo: 12
content: ข้อ ๑๒ ร้านจำหน่ายต้องมีปริมาณการเก็บก๊าซปิโตรเลียมเหลว ดังต่อไปนี้ (๑) ร้านจำหน่ายที่อยู่ห่างจากอาคารอื่นไม่เกิน ๖.๐๐ เมตร ให้มีปริมาณการเก็บก๊าซปิโตรเลียมเหลวได้ไม่เกิน ๒,๔๐๐ ลิตรต่อหนึ่งร้านจำหน่าย (๒) ร้านจำหน่ายที่อยู่ห่างจากอาคารอื่นเกิน ๖.๐๐ เมตรขึ้นไป
sectionNo: 12
content: ให้มีปริมาณการเก็บก๊าซปิโตรเลียมเหลวได้ไม่เกิน ๑๒,๐๐๐ ลิตรต่อหนึ่งร้านจำหน่าย
sectionNo: 4
content: หมวด ๔ ระบบป้องกันและระงับอัคคีภัย
sectionNo: 13
content: ข้อ ๑๓ บริเวณอันตราย ระบบไฟฟ้า เครื่องใช้ไฟฟ้า และอุปกรณ์ไฟฟ้าของร้านจำหน่าย ต้องเป็นไปตามกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา ๗
sectionNo: 14
content: ข้อ ๑๔ เมื่อติดตั้งระบบไฟฟ้า เครื่องใช้ไฟฟ้า และอุปกรณ์ไฟฟ้าเสร็จแล้ว ให้ผู้ประสงค์จะประกอบกิจการร้านจำหน่ายหรือผู้ประกอบกิจการควบคุมยื่นหนังสือขอรับการตรวจสอบและหนังสือรับรองการปฏิบัติตามข้อ ๑๓ จากผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗
sectionNo: 14
content: และกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา ๗ ในกรณีที่ยังไม่มีผู้ทดสอบและตรวจสอบตามวรรคหนึ่ง ให้ทำการตรวจสอบระบบไฟฟ้าเครื่องใช้ไฟฟ้า และอุปกรณ์ไฟฟ้าโดยพนักงานเจ้าหน้าที่
sectionNo: 15
content: ข้อ ๑๕ ร้านจำหน่ายต้องติดตั้งเครื่องดับเพลิงชนิดผงเคมีแห้ง หรือน้ำยาดับเพลิง หรือเครื่องดับเพลิงชนิดอื่นที่มิใช่เครื่องดับเพลิงชนิดฟองก๊าซ ขนาดบรรจุไม่น้อยกว่า ๖.๘ กิโลกรัม ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์
sectionNo: 15
content: หรือมาตรฐานอื่นที่เทียบเท่าตามที่รัฐมนตรีประกาศกำหนดในราชกิจจานุเบกษา ไว้ที่ประตูทางเข้าออกของบริเวณที่เก็บถังก๊าซปิโตรเลียมเหลวหุงต้มอย่างน้อยหนึ่งเครื่อง และบริเวณที่เก็บถังก๊าซปิโตรเลียมเหลวหุงต้มหรือกระป๋องก๊าซปิโตรเลียมเหลวอย่างน้อยหนึ่งเครื่อง ต่อปริมาณการเก็บก๊าซปิโตรเลียมเหลวทุก ๆ ๑,๒๐๐
sectionNo: 15
content: ลิตร เศษของ ๑,๒๐๐ ลิตร ให้คิดเป็น ๑,๒๐๐ ลิตร
sectionNo: 16
content: ข้อ ๑๖ ร้านจำหน่าย ลักษณะที่สอง ต้องจัดให้มีระบบป้องกันและระงับอัคคีภัยแบบหัวกระจายน้ำดับเพลิงที่สามารถฉีดน้ำได้ครอบคลุมพื้นที่เก็บถังก๊าซปิโตรเลียมเหลวหุงต้มหรือกระป๋องก๊าซปิโตรเลียมเหลว ลักษณะ การติดตั้ง รวมทั้งการทดสอบและตรวจสอบระบบป้องกันและระงับอัคคีภัยแบบหัวกระจายน้ำดับเพลิงตามวรรคหนึ่ง
sectionNo: 16
content: ให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนดในราชกิจจานุเบกษา
sectionNo: 17
content: ข้อ ๑๗ ร้านจำหน่าย ลักษณะที่สอง ต้องติดตั้งเครื่องส่งเสียงดังเมื่อก๊าซปิโตรเลียมเหลวรั่วไว้ภายในร้านจำหน่ายที่บริเวณกลุ่มถังก๊าซปิโตรเลียมเหลวหุงต้มหรือกระป๋องก๊าซปิโตรเลียมเหลวอย่างน้อยกลุ่มละหนึ่งเครื่อง
sectionNo: 17
content: และต้องตรวจสอบให้เครื่องส่งเสียงดังเมื่อก๊าซปิโตรเลียมเหลวรั่วอยู่ในสภาพที่ใช้งานได้และเปิดใช้งานตลอดเวลา
sectionNo: 18
content: ข้อ ๑๘ ผู้ประกอบกิจการร้านจำหน่ายต้องควบคุมดูแลไม่ให้มีการถ่ายเทก๊าซปิโตรเลียมเหลวลงในถังก๊าซปิโตรเลียมเหลวหุงต้ม
content: บทเฉพาะกาล
sectionNo: 19
content: ข้อ ๑๙ ร้านจำหน่ายที่ประกอบกิจการอยู่ก่อนวันที่กฎกระทรวงนี้ใช้บังคับ ต้องปฏิบัติให้เป็นไปตามกฎกระทรวงนี้ภายในเวลาหนึ่งปีนับแต่วันที่กฎกระทรวงนี้ใช้บังคับ
sectionNo: 20
content: ข้อ ๒๐ ร้านจำหน่าย ลักษณะที่สอง ที่ตั้งอยู่ในตึกแถวที่ประกอบกิจการอยู่ก่อนวันที่กฎกระทรวงนี้ใช้บังคับ ให้ได้รับการยกเว้นไม่ต้องได้รับความยินยอมจากผู้มีกรรมสิทธิ์หรือสิทธิครอบครองในที่ดินอันเป็นที่ตั้งของตึกแถวข้างเคียงที่มีผนังร่วมกันตามข้อ ๗
sectionNo: 21
content: ข้อ ๒๑ ในระหว่างที่ยังไม่มีกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา ๗ ให้นำประกาศกระทรวงพลังงาน เรื่อง หลักเกณฑ์ และวิธีการในการเก็บรักษา การขนส่ง การกำหนดบุคลากรที่รับผิดชอบ และการยกเว้นไม่ต้องปฏิบัติตามพระราชบัญญัติวัตถุอันตราย
sectionNo: 21
content: พ.ศ. ๒๕๓๕ สำหรับการค้าปลีกวัตถุอันตรายก๊าซปิโตรเลียมเหลวที่กรมธุรกิจพลังงานรับผิดชอบ พ.ศ. ๒๕๔๙ ลงวันที่ ๒๖ ธันวาคม พ.ศ. ๒๕๔๙ มาใช้บังคับด้วยโดยอนุโลม
content: ให้ไว้ ณ วันที่ ๑๕ มิถุนายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ วรรคหนึ่ง (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการเก็บรักษาและการจำหน่ายก๊าซปิโตรเลียมเหลว ที่ตั้ง แผนผัง รูปแบบ
content: และลักษณะของสถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะของถังหรือภาชนะที่ใช้ในการบรรจุหรือการขนส่ง วิธีการปฏิบัติงาน และการจัดให้มีและบำรุงรักษาอุปกรณ์หรือเครื่องมืออื่นใด เพื่อประโยชน์ในการดำเนินกิจการสถานที่เก็บรักษาก๊าซปิโตรเลียมเหลวประเภทร้านจำหน่าย
content: รวมทั้งกำหนดการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญ หรือความเสียหายหรืออันตรายที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อม จากการประกอบกิจการสถานที่เก็บรักษาก๊าซปิโตรเลียมเหลวประเภทร้านจำหน่าย จึงจำเป็นต้องออกกฎกระทรวงนี้